钦定古今图书集成/理学汇编/学行典/第196卷 > 张俊
## 钦定古今图书集成/理学汇编/学行典/第196卷 > 张俊

按《氾水县志》：“张俊，素以孝闻。父故，水浆不入口者三
日，哀毁呕血。及殡，结庐于墓侧。有黑犬昼夜在墓所
为伴，事终方去。野蜂结房如斗大，在墓三年不稍懈，
母故复为庐。又野狐旋绕墓之前后。每哭奠，狐亦哀
鸣。雉抱雏见人不惊，冢草冬青不变，人以为孝感之
瑞。成化二十二年，闻于朝，建坊旌表。隆庆四年，诏入
‘《乡贤祠》’”崇祀。